ระเบียบการท่าเรือแห่งประเทศไทยระเบียบการท่าเรือแห่งประเทศไทยว่าด้วยวิธีปฏิบัติในการใช้ท่าเรือบริการ และความสะดวกต่าง ๆของท่าเรือพาณิชย์เชียงแสนและของท่าเรือเชียงของ พ.ศ. ๒๕๕๘[๑] โดยที่เป็นการสมควรกำหนดวิธีปฏิบัติในการใช้ท่าเรือบริการ และความสะดวกต่าง ๆ ของท่าเรือพาณิชย์เชียงแสน และของท่าเรือเชียงของให้เหมาะสมกับการปฏิบัติงาน อาศัยอำนาจ ตามความในมาตรา ๙ (๔) มาตรา ๒๔ มาตรา ๒๙วรรคแรก (๑) และวรรคสอง แห่งพระราชบัญญัติการท่าเรือแห่งประเทศไทย พ.ศ. ๒๔๙๔ผู้อำนวยการการท่าเรือแห่งประเทศไทยซึ่งได้รับมอบอำนาจจากคณะกรรมการการท่าเรือแห่งประเทศไทย จึงให้วางระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบการท่าเรือแห่งประเทศไทย ว่าด้วยวิธีปฏิบัติในการใช้ท่าเรือ บริการและความสะดวกต่าง ๆ ของท่าเรือพาณิชย์เชียงแสน และของท่าเรือเชียงของ พ.ศ. ๒๕๕๘ข้อ ๒ ให้ใช้ระเบียบนี้ตั้งแต่วันที่ ๑๖ เมษายน ๒๕๕๘ เป็นต้นไปข้อ ๓ นับแต่วันใช้ระเบียบนี้ให้ยกเลิก๓.๑ ระเบียบการท่าเรือแห่งประเทศไทย ว่าด้วยวิธีปฏิบัติการใช้ท่าเรือบริการและความสะดวกต่าง ๆ ของท่าเรือเชียงแสนและเชียงของ พ.ศ. ๒๕๕๓๓.๒ ระเบียบ คำสั่ง ประกาศ หรือหลักปฏิบัติอื่นใดที่ขัดหรือแย้งกับระเบียบนี้ข้อ ๔ ในระเบียบนี้ผู้จัดการ หมายความว่าผู้จัดการท่าเรือพาณิชย์เชียงแสนแผนกบริหารและการเงิน หมายความว่าแผนกบริหารและการเงิน ท่าเรือพาณิชย์เชียงแสนแผนกการท่าและสินค้า หมายความว่าแผนกการท่าและสินค้า ท่าเรือพาณิชย์เชียงแสนเขตท่าเรือพาณิชย์เชียงแสน หมายความว่าเขตทำเนียบท่าเรือ และโรงพักสินค้าตามกฎหมายศุลกากรสำหรับบรรทุกของลงหรือขนของขึ้น และเป็นที่สำหรับตรวจและเก็บสินค้าที่ยังมิได้ตรวจปล่อย ณท่าเรือพาณิชย์เชียงแสนเขตท่าเรือเชียงของ หมายความว่าเขตทำเนียบท่าเรือ และโรงพักสินค้าตามกฎหมายศุลกากรสำหรับบรรทุกของลงหรือขนของขึ้น และเป็นที่สำหรับตรวจและเก็บสินค้าที่ยังมิได้ตรวจปล่อย ณท่าเรือเชียงของหน่วยงานของรัฐ หมายความว่าราชการส่วนกลาง ราชการส่วนภูมิภาค ราชการส่วนท้องถิ่น รัฐวิสาหกิจส่วนราชการสังกัดรัฐสภา ศาลเฉพาะในส่วนที่ไม่เกี่ยวกับการพิจารณาพิพากษาคดีองค์กรควบคุมการประกอบวิชาชีพหน่วยงานอิสระของรัฐและหน่วยงานอื่นตามที่กำหนดในกฎกระทรวงวัน หมายความว่า ระยะเวลาจาก๐๐.๐๐ นาฬิกา ถึง ๒๔.๐๐ นาฬิกา ของวันนั้น ๆการคิดค่าธรรมเนียมเป็นรายวันให้เริ่มนับเวลาตั้งแต่เริ่มให้บริการจนครบ ๒๔ชั่วโมง ให้คิดเป็น ๑ วัน เว้นแต่จะกำหนดเป็นอย่างอื่นGT (GROSS TONNAGE) หมายความว่า จำนวนตันรวมของเรือ หรือเรือลำเลียงที่คิดคำนวณตามอนุสัญญาระหว่างประเทศ ว่าด้วยการวัดขนาดของเรือ ค.ศ. ๑๙๖๙ตัน หมายความว่า REVENUE TONNE คือ น้ำหนักเป็นเมตริกตันหรือปริมาตรเป็นลูกบาศก์เมตร อย่างใดอย่างหนึ่งที่มีจำนวนมากกว่าใช้เป็นหน่วยในการคิดคำนวณค่าธรรมเนียมผู้นำเข้า หรือผู้ส่งออก หมายความว่าเจ้าของสินค้าขาเข้า หรือขาออก หรือบุคคลอื่นซึ่งเป็นผู้ครอบครองหรือมีส่วนได้เสียในสินค้านั้นแม้ชั่วขณะหนึ่ง สินค้าขาเข้านับแต่ได้รับมอบจากเจ้าของเรือหรือตัวแทนเจ้าของเรือ และส่งมอบให้เจ้าของสินค้า หรือตัวแทนเจ้าของสินค้าสินค้าขาออกนับแต่ได้รับจากเจ้าของสินค้า หรือตัวแทนเจ้าของสินค้าและส่งมอบให้เจ้าของเรือ หรือตัวแทนเจ้าของเรือที่เก็บสินค้า หมายความว่าสถานที่กองเก็บสินค้าทั้งภายในและภายนอกโรงพักสินค้าที่อยู่ในเขตท่าเรือพาณิชย์เชียงแสนสินค้าอันตราย (DANGEROUS GOODS) หมายความว่า สิ่งของ หรือวัตถุ ที่มีคุณสมบัติทางเคมีหรือทางกายภาพโดยตัวของมันเอง หรือเมื่อสัมผัสกับสารอื่น (อากาศ หรือน้ำฯ)ทำให้เกิดอันตรายต่อมนุษย์ ทรัพย์สิน หรือต่อสภาพแวดล้อมตามที่ระบุไว้ใน IMDG CODE (INTERNATIONAL MARITIME DANGEROUS GOODS CODE)ตู้สินค้า หมายความว่าภาชนะบรรจุของชนิดที่ใช้บรรจุของเพื่อความสะดวกหรือเพื่อความปลอดภัยในการขนส่งระหว่างประเทศ ซึ่งมีคุณสมบัติตามมาตรฐาน ISOตู้สินค้า FCL (FULL CONTAINER LOAD) หมายความว่าตู้มีสินค้าที่ไม่มีการเปิดนำสินค้าออก หรือบรรจุสินค้าเข้าตู้สินค้าในเขตท่าเรือพาณิชย์เชียงแสนตู้สินค้า LCL (LESS THAN CONTAINER LOAD) หมายความว่า ตู้มีสินค้าขาเข้าที่มีการเปิดตู้นำสินค้าออกหรือทำการบรรจุสินค้าขาออกเข้าตู้สินค้า ในเขตท่าเรือพาณิชย์เชียงแสนตู้สินค้าอันตราย หมายความว่าตู้สินค้าที่บรรจุสินค้าอันตรายตู้สินค้าบรรจุเกินขนาด (OVERHEIGHT/OVERWIDTH/OVERLENGTH CONTAINER) หมายความว่าตู้สินค้าที่บรรจุเกินขนาดของตัวตู้สินค้าค่าธรรมเนียม หมายความว่าค่าใช้สถานที่ สิ่งอำนวยความสะดวก หรือโครงสร้างพื้นฐานของท่าเรือพาณิชย์เชียงแสนและของท่าเรือเชียงของ โดยมิได้รวมถึงการให้บริการแรงงานและ/หรือเครื่องมือทุ่นแรง เว้นแต่จะกำหนดไว้เป็นอย่างอื่นข้อ ๕ ให้ผู้อำนวยการการท่าเรือแห่งประเทศไทยเป็นผู้รักษาการให้เป็นไปตามระเบียบนี้ และมีอำนาจในการออกคำสั่ง ประกาศหรือหลักปฏิบัติรวมทั้งมีอำนาจในการวินิจฉัยชี้ขาดกรณีที่มีปัญหาเกี่ยวกับการดำเนินการตามระเบียบนี้และให้ถือเป็นที่สุดก่อนรายงานให้คณะกรรมการการท่าเรือแห่งประเทศไทย ทราบหมวดที่ ๑การส่งข้อมูลหรือเอกสารการใช้ท่าเรือ บริการ และความสะดวกต่าง ๆ ข้อ ๖ เจ้าของเรือหรือตัวแทนเจ้าของเรือที่ประสงค์จะนำเรือเข้าใช้บริการท่าเรือพาณิชย์เชียงแสนหรือท่าเรือเชียงของจะต้องยื่นคำร้องขอนำเรือเข้าเทียบท่าเรือพาณิชย์เชียงแสนตามแบบที่ท่าเรือพาณิชย์เชียงแสน กำหนด ที่แผนกการท่าและสินค้าท่าเรือพาณิชย์เชียงแสน เมื่อนำเรือเข้าเทียบท่าข้อ ๗ เจ้าของเรือหรือเจ้าของสินค้า หรือตัวแทนต้องจัดส่งสำเนาบัญชีสินค้าขาเข้าสำหรับเรือ (Inward Cargo Manifest) หรือเอกสารอื่นใดซึ่งอย่างน้อยต้องแสดงชื่อเรือชื่อสินค้า ประเภทสินค้า ชื่อเจ้าของสินค้าหรือตัวแทน จำนวนขนาดและน้ำหนักที่ยื่นต่อด่านศุลกากรเชียงแสน จำนวน ๑ ชุด ที่แผนกการท่าและสินค้าก่อนทำการขนถ่ายสินค้าข้อ ๘ เจ้าของสินค้าหรือตัวแทนต้องจัดส่งสำเนาใบขนสินค้าขาเข้า (ใบสั่งปล่อย) หรือใบขนสินค้าขาออกที่ได้รับอนุญาตจากด่านศุลกากรเชียงแสนแล้ว จำนวน ๑ ชุด ที่แผนกการท่าและสินค้า ก่อนนำสินค้าขาเข้าออกนอกเขตท่าเรือพาณิชย์เชียงแสนหรือนำสินค้าขาออกเข้าเขตท่าเรือพาณิชย์เชียงแสน แล้วแต่กรณีข้อ ๙ เจ้าของเรือหรือเจ้าของสินค้า หรือตัวแทนต้องส่งข้อมูลบัญชีตู้สินค้าขาเข้า (Inward Container List) ที่ถูกต้องและครบถ้วนตามแบบที่ท่าเรือพาณิชย์เชียงแสนกำหนดที่แผนกการท่าและสินค้า ก่อนทำการขนถ่ายสินค้าข้อ ๑๐ เจ้าของเรือหรือเจ้าของสินค้า หรือตัวแทนต้องจัดส่งบัญชีตู้สินค้าบรรทุกลงเรือ (Container Loading List) ที่ถูกต้องและครบถ้วนตามแบบที่ท่าเรือพาณิชย์เชียงแสนกำหนดที่แผนกการท่าและสินค้า ก่อนทำการบรรทุกตู้สินค้าลงเรือข้อ ๑๑ กรณีข้อมูลตามข้อ ๖ ถึงข้อ ๑๐จัดส่งไม่ถูกต้อง และ หรือไม่ครบถ้วน เจ้าของเรือหรือเจ้าของสินค้าหรือตัวแทนต้องขอยกเลิก หรือแก้ไข หรือเพิ่มเติมรายการนั้น โดยยื่นเอกสารแสดงรายการที่ขอแก้ไขหรือจัดส่งใหม่ทั้งหมดที่แผนกการท่าและสินค้า ก่อนการขนถ่าย หรือบรรทุกสินค้า หรือตู้สินค้าหมวดที่ ๒ค่าธรรมเนียมและการชำระเงินค่าธรรมเนียมการใช้ท่าเรือ ค่าบริการ และความสะดวกต่าง ๆ ข้อ ๑๒ หน่วยงานของรัฐที่ได้รับอนุมัติผ่อนผันจากท่าเรือพาณิชย์เชียงแสนหรือท่าเรือเชียงของให้ใช้บริการก่อนการชำระเงินจะต้องดำเนินการชำระเงินค่าธรรมเนียม หรือค่าบริการดังกล่าวให้เสร็จสิ้นภายใน ๑๕วัน นับแต่วันที่ได้รับใบแจ้งหนี้ถ้าไม่ชำระภายในเวลาที่กำหนดท่าเรือพาณิชย์เชียงแสน หรือท่าเรือเชียงของจะพิจารณางดให้การผ่อนผันข้อ ๑๓ หน่วยงานของรัฐหรือผู้ใช้บริการทั่วไปที่ประสงค์ขอเปิดใช้บริการประเภทบัญชีเงินเชื่อให้วางหลักประกันการชำระหนี้เป็นเงินสด หรือเช็คธนาคารหรือหนังสือค้ำประกันของธนาคารตามแบบที่ท่าเรือพาณิชย์เชียงแสนกำหนด โดยเป็นจำนวนเงินตามที่ท่าเรือพาณิชย์เชียงแสนหรือท่าเรือเชียงของ เห็นสมควร โดยผู้ขอจะได้รับการผ่อนผันให้ชำระหนี้ได้ภายใน ๑๕วัน นับแต่วันที่ได้รับใบแจ้งหนี้ข้อ ๑๔ หน่วยงานของรัฐหรือผู้ใช้บริการทั่วไปที่มิได้เปิดใช้บริการประเภทบัญชีเงินเชื่อหากประสงค์จะขอใช้บริการของท่าเรือพาณิชย์เชียงแสน หรือท่าเรือเชียงของแต่ไม่สามารถชำระเงิน หรือคิดคำนวณค่าธรรมเนียมหรือค่าบริการที่ถูกต้องได้ทันให้วางเงินสด หรือเช็คธนาคาร เป็นหลักประกันการใช้บริการเฉพาะคราว ดังต่อไปนี้๑๔.๑ กรณีที่สามารถคิดคำนวณค่าธรรมเนียมหรือค่าบริการที่ถูกต้องตามจริงได้ ให้วางเงินสดหรือเช็คธนาคารเป็นหลักประกันการใช้บริการ ในจำนวนเท่ากับค่าธรรมเนียมหรือค่าบริการที่ถูกต้องตามจริง๑๔.๒ กรณีไม่สามารถคิดคำนวณค่าธรรมเนียมหรือค่าบริการที่ถูกต้องตามจริงได้ ให้วางเงินสดหรือเช็คธนาคารเป็นหลักประกันการใช้บริการในจำนวนที่สูงกว่าค่าธรรมเนียมหรือค่าบริการที่คิดคำนวณโดยประมาณอีก ๑ ใน ๓และให้ขอรับเงินหลักประกันส่วนที่เหลือคืนภายใน ๒ เดือนนับแต่วันที่ใช้บริการนั้นเสร็จสิ้นถ้ามิได้ดำเนินการภายในกำหนดเวลาดังกล่าวให้ถือว่าเงินที่เหลือเป็นรายได้ของท่าเรือพาณิชย์เชียงแสนข้อ ๑๕ ผู้ใช้บริการประเภทบัญชีเงินเชื่อที่มิได้ชำระหนี้ภายในระยะเวลาที่ได้รับการผ่อนผันต้องชำระค่าเบี้ยปรับในอัตราร้อยละ๑๘ ต่อปี ของจำนวนเงินตามใบแจ้งหนี้ค้างชำระจนกว่าจะได้ชำระหนี้เสร็จสิ้นแล้วและหากพ้นกำหนดระยะเวลา ๓๐ วันนับแต่วันที่ได้รับใบแจ้งหนี้ ยังไม่ชำระหนี้และค่าเบี้ยปรับท่าเรือพาณิชย์เชียงแสน หรือท่าเรือเชียงของ แล้วแต่กรณีขอสงวนสิทธิในการงดให้บริการเงินเชื่อ หรืองดบริการการใช้ท่าเรือและจะหักจากเงินสด หรือเช็คธนาคารที่วางประกันหรือใช้สิทธิเรียกเก็บจากธนาคารผู้ค้ำประกัน แล้วแต่กรณีหมวดที่ ๓การยกเลิกการให้บริการประเภทบัญชีเงินเชื่อ ข้อ ๑๖ ท่าเรือพาณิชย์เชียงแสน และท่าเรือเชียงของขอสงวนสิทธิในการยกเลิกการให้บริการประเภทบัญชีเงินเชื่อหรืองดบริการการใช้ท่าเรือ เมื่อเข้าหลักเกณฑ์ข้อใดข้อหนึ่ง ดังต่อไปนี้๑๖.๑ หนี้ค้างชำระเกินจำนวนเงินที่วางไว้เป็นหลักประกันการชำระหนี้หรือ เกินวงเงินที่ธนาคารค้ำประกันตามข้อ ๑๓๑๖.๒ ไม่ชำระหนี้ หรือค่าเบี้ยปรับตามกำหนดในข้อ ๑๕๑๖.๓ หนังสือสัญญาค้ำประกันหมดอายุข้อ ๑๗ ผู้ใช้บริการที่ถูกยกเลิกการให้บริการตามข้อ๑๖ ประเภทบัญชีเงินเชื่อ ถ้าประสงค์จะขอใช้บริการประเภทบัญชีเงินเชื่ออีกจะต้องชำระหนี้ที่ค้างอยู่ให้หมดสิ้นหมวดที่ ๔การขอแก้ไขใบแจ้งหนี้และการขอคืนเงินที่ชำระไว้เกิน ข้อ ๑๘ ผู้ใช้บริการที่ตรวจพบว่าหนี้ตามใบแจ้งหนี้ไม่ถูกต้องให้ส่งใบแจ้งหนี้พร้อมกับเอกสารมูลหนี้และคำชี้แจงระบุเหตุผิดพลาดไปยังแผนกบริหารและการเงินภายใน๑๐ วัน นับแต่วันที่ได้รับใบแจ้งหนี้ หากพ้นระยะเวลาดังกล่าวผู้ใช้บริการต้องชำระเงินตามใบแจ้งหนี้นั้นข้อ ๑๙ ผู้ใช้บริการที่ตรวจพบว่าได้ชำระเงินไว้เกินให้ส่งต้นฉบับ หรือสำเนาใบเสร็จรับเงินพร้อมกับเอกสารมูลหนี้และคำชี้แจงระบุเหตุผิดพลาดไปยังแผนกบริหารและการเงินภายใน๓๐ วัน นับแต่วันที่ได้ชำระเงิน หากพ้นระยะเวลาดังกล่าวท่าเรือพาณิชย์เชียงแสนหรือท่าเรือเชียงของ แล้วแต่กรณี จะถือว่าการชำระเงินนั้นถูกต้องแล้วข้อ ๒๐ การทักท้วงใบแจ้งหนี้ตามข้อ ๑๘หากผลการตรวจสอบปรากฏว่า การออกใบแจ้งหนี้นั้นถูกต้องแล้ว ผู้ใช้บริการต้องชำระหนี้ตามใบแจ้งหนี้นั้นภายใน๓ วัน นับแต่วันที่ได้รับใบแจ้งหนี้คืนและต้องชำระค่าเบี้ยปรับเพิ่มอีกในอัตราร้อยละ ๕ของจำนวนเงินตามใบแจ้งหนี้ฉบับนั้น แต่ไม่เกินฉบับละ ๕๐๐ บาท (ห้าร้อยบาทถ้วน)แต่ถ้ามีการผิดพลาดตามที่ทักท้วง ท่าเรือพาณิชย์เชียงแสน หรือท่าเรือเชียงของแล้วแต่กรณี จะแก้ไขใบแจ้งหนี้ให้ถูกต้อง และผ่อนผันให้ชำระหนี้ภายใน ๑๕ วันนับแต่วันที่ได้รับใบแจ้งหนี้ฉบับใหม่ข้อ ๒๑ อัตราค่าธรรมเนียมการใช้บริการท่าเรือพาณิชย์เชียงแสนหรือท่าเรือเชียงของให้เป็นไปตามเอกสารแนบท้ายระเบียบนี้ข้อ ๒๒ การใดที่ท่าเรือเชียงของต้องดำเนินการและปฏิบัติงานเกี่ยวกับการใช้ท่าเรือบริการ และความสะดวกต่าง ๆให้นำระเบียบนี้มาใช้บังคับโดยอนุโลมประกาศณ วันที่ ๓ มีนาคม พ.ศ. ๒๕๕๘เรือตรีทรงธรรม จันทประสิทธิ์ผู้อำนวยการท่าเรือกรุงเทพรักษาการแทนผู้อำนวยการการท่าเรือแห่งประเทศไทยการท่าเรือแห่งประเทศไทย[เอกสารแนบท้าย]๑. ค่าธรรมเนียมเรียกเก็บจากเจ้าของเรือหรือผู้นำเข้า หรือผู้ส่งออกหรือผู้ขออนุญาต (ณ ท่าเรือพาณิชย์เชียงแสน) แนบท้ายระเบียบการท่าเรือแห่งประเทศไทยว่าด้วยวิธีปฏิบัติในการใช้ท่าเรือ บริการ และความสะดวกต่าง ๆ ของท่าเรือพาณิชย์เชียงแสนและของท่าเรือเชียงของ พ.ศ. ๒๕๕๘๒. ค่าธรรมเนียมเรียกเก็บจากเจ้าของเรือหรือผู้นำเข้า หรือผู้ส่งออกหรือผู้ขออนุญาต (ณ ท่าเรือเชียงของ) แนบท้ายระเบียบการท่าเรือแห่งประเทศไทยว่าด้วยวิธีปฏิบัติในการใช้ท่าเรือ บริการและความสะดวกต่าง ๆของท่าเรือพาณิชย์เชียงแสน และของท่าเรือเชียงของ พ.ศ. ๒๕๕๘(ดูข้อมูลจากภาพกฎหมาย)ปริยานุช/ผู้จัดทำ๑๗ เมษายน ๒๕๕๘วริญา/ผู้ตรวจ๒๑ เมษายน ๒๕๕๘[๑] ราชกิจจานุเบกษาเล่ม ๑๓๒/ตอนที่ ๓๓ ง/หน้า ๑๑/๑๖ เมษายน ๒๕๕๘